ถอนแบงก์นครหลวงไทยออกจากตลาดหุ้น
กรรมการผู้จัดการใหญ่&nbsp;บริษัททุนธนชาต เผย คณะกรรมการมีมติเห็นสมควรให้ถอนแบงก์นครหลวงไทยออกจากตลาดหุ้น&nbsp;
10 มิ.ย. 2553

กรรมการผู้จัดการใหญ่ บริษัททุนธนชาต เผย คณะกรรมการมีมติเห็นสมควรให้ถอนแบงก์นครหลวงไทยออกจากตลาดหุ้น  
นายสมเจตน์ หมู่ศิริเลิศ   กรรมการผู้จัดการใหญ่  บริษัททุนธนชาต  กล่าวว่า คณะกรรมการธนาคารธนชาต  บริษัทลูกของทุนธนชาต มีมติเห็นสมควรให้ธนาคารนครหลวงไทย (SCIB) ดำเนินการเพิกถอนหลักทรัพย์จากการเป็นหลักทรัพย์จดทะเบียนในตลาดหลักทรัพย์แห่งประเทศไทยโดยสมัครใจ 
ส่วนขั้นตอนต่อไป ธนาคารธนชาตจะเป็นผู้ทำคำเสนอซื้อหุ้นของธนาคารนครหลวงไทย จากผู้ถือหุ้นรายอื่นทั้งหมดเป็นการทั่วไป ในราคาเสนอซื้อหุ้นละ 32.50 บาท ขณะที่ราคาซื้อขายล่าสุดวันที่ 8 มิ.ย. อยู่ที่ 31.50 บาท
ปัจจุบันธนาคารนครหลวงไทยมีทุนจดทะเบียนจำนวน จำนวน 2,112,810,676 หุ้น มูลค่าที่ตราไว้หุ้นละ 10 บาท รวม 21,128,106,760 บาท    เข้าเป็นบริษัทจดทะเบียนในตลาดหลักทรัพย์ตั้งแต่วันที่ 1 ธันวาคม 2546